Parisko Garaipen Arkua

**Garaipen Arkua** ( edo ) Parisko 8., 16. eta 17. barrutien elkargunean dagoen monumentua da. Eliseo Zelaien hiribidearen amaieran dago, Concorde plazatik 2,2 kilometrora, Charles de Gaulle plazan, antzinako ''place de l'Etoile* delakoan (*"Izarraren plaza*").

Ziur aski, munduko garaipen arku ezagunena da.

50 metro garai eta 45 metro zabal da.

## Ezaugarriak 
Bere lau zutabeetako bakoitzean estatua bana du:

* Garaipena (*Le Triomphe*) 1810ekoa
* Erresistentzia (*La Résistance*)
* Bakea (*La Paix*)
* Marseillesa (*La Marseillaise*)

Atearen kanpoaldeko aurpegietan, iraultzaile handien izenak eta Napoleonen garaipen militarrak zizelkatuak daude, horien artean Baztan haraneko gudua eta Tuterako gudua, *Le Bastan* eta *Tudela* izenez adieraziak, Euskal Herrian gertatu zirenak.

thumb|upright|ezkerrera|Garaipenen zerrendan, Nafarroako bi gudurenak.

Monumentuaren barne hormetan, Frantziar Inperioko 558 jeneralen izenak izkiribatuak daude. Borrokan hil zirenenak azpimarratuak daude.

Atearen barnean, bere historia eta eraikuntza azaltzen duen museo bat dago. Posible da estalkira igotzea, nondik Parisko toki turistiko eta ospetsuenetako batzuen ikuspegiaz goza daitekeen.

Garaipenaren atea, karga historiko handia duten monumentu nazionalen zati da. Bere oinean, Soldadu Ezezagunaren Hilobia dago, Lehen Mundu Gerrakoa, bertan, inskripzio bat dagoelarik: *Ici repose un soldat français mort pour la Patrie, 1914-1918* ("Hemen datza aberriaren alde hildako frantziar soldadu bat, 1914-1918"), eta uneoro piztuta dagoen garra, antzinako gudarien edo gerren biktimen elkarteek egunero bizitzen dutena arratsaldeko sei eta erdietan, euren oroitzapena gogoratuz, urtero azaroak 11n bizitzen dena, Lehen Mundu Gerrari amaiera eman zion 1918an Frantzia eta Alemaniaren arteko armistizioaren urteurrena dena.

## Historia 
thumb|ezkerrera|Austerlitzeko Gudua.

Napoleon Bonapartek garaipen arku hau eraikitzea erabaki zuen 1805eko Austerlitzeko guduan garaipena lortu eta bere soldaduei honako hau promes eginez: "Etxera, garaipen arkupean itzuliko zarete". Chalgrinek diseinatu zuen, erromatar arkitekturan oinarrituta.

Napoleonek iritziz aldatu zuen azken unean, *izarraren plazan* monumentu bat eraikitzerako garaian, hasiera batean, eraiki behar zen monumentua, 50 metro baino gehiagoko elefante bat baitzen, tronpatik ura botatzen zuena. Eraikin hau, gaur egungo Austerlitzeko guduko frantziar garaipena ospatzen duen garaipen arkua baino askoz txundigarriagoa izango zen.

## Iruditegia 

Fitxategi:Paris - Orthophotographie - 2018 - Place Charles-de-Gaulle 02.jpg|Charles de Gaulle plaza.
Fitxategi:Arc de triomphee.jpg|Garaipenaren atearen barnealdea.
Fitxategi:Arc de Triomphe de lÉtoile, Paris 7 June 2012.jpg|Ikuspegi orokorra.
Fitxategi:Arc Triomphe at night, 21 October 2007.jpg|Parisko Garaipen Arkua
Fitxategi:Paris July 2011-16a.jpg|*1792ko hastapena**La Marsellesa*
Fitxategi:Paris July 2011-17a.jpg|*1810eko garaipena*
Fitxategi:Paris July 2011-15a.jpg|*1814ko erresistentzia*
Fitxategi:Antoine Étex, Der Friede von 1815, Halbrelief, Arc de Triomphe, Paris.jpg|*1815eko bakea''

## Informazio praktikoa 
* Helbidea: Charles de Gaulle plaza, 75008
* Ordutegia:
** 10:00 - 23:00 apirilaren 1-etik irailaren 30-era
** 10:00 - 22:30 urriaren 1-etik martxoaren 31-ra
* Geltokiak:
** 15px15px15px15px Charles de Gaulle – Étoile
** 15px15px Charles de Gaulle – Étoile

## Ikus gainera 
* La Défense Arkua

## Kanpo estekak 
*  Arc de Triomphe